gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9159, del 25-08-2021 (2021/8709)

Oferta d'ocupació pública per a l'exercici 2021.
------------------------------------------------

### Dades del document

Número de DOGV
:   9159

Data del DOGV
:   25-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8709


Data del document
:   13-08-2021

Organisme emissor
:   Ajuntament de Picassent

Tipus de document
:   Anunci

Descriptors 

:   * Picassent
    * concurs administratiu

Oferta d'ocupació pública per a l'exercici 2021. [2021/8709]  
La Junta de Govern Local de l'Ajuntament de Picassent, en la sessió celebrada el 30 de juny de 2021, ha aprovat per unanimitat l'oferta d'ocupació pública per a l'exercici 2021, que consisteix en les següents places de personal funcionari:  
Picassent, 13 d'agost de 2021.- L'alcalde accidental: Jaume Sobrevela Forteza.
Diari Oficial de la Generalitat Valenciana


Sumari del DOGV 9040, del 12-03-2021 (2021/1621)

Informació pública de la declaració d'interés comunitari per a una atribució d'us i aprofitament en sòl no urbanitzable, relativa a campament de turisme al terme municipal d'Elx.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9040

Data del DOGV
:   12-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1621


Data del document
:   19-02-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme
    * administració local

Informació pública de la declaració d'interés comunitari per a una atribució d'us i aprofitament en sòl no urbanitzable, relativa a campament de turisme al terme municipal d'Elx. [2021/1621]  
Havent-se admés a tràmit, d'acord amb el que es preveu en la Llei 5/2014, de la Generalitat, de 25 de juliol, d'ordenació del territori, urbanisme i paisatge, l'expedient DIC- 20/0387, promogut per Parks Homes Rentals, SL, per a campament de turisme, situat en polígon 126, parcel·les 94 i 95, del terme municipal d'Elx, per mitjà del present edicte, se sotmet a informació pública el projecte de l'actuació, de conformitat amb el que es disposa en l'apartat a de l'article 206.4 del citat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web: https://ovius.gva.es/oficina\_tactica/?idioma=es\_es#/tramita/25379/25118, així com en el Servei Territorial d'Urbanisme d'Alacant, situat en l'avinguda d'Aguilera, número 1, cinquena planta, d'aquesta capital.  
  
  
Alacant, 19 de febrer de 2021.- El cap del Servei Territorial d'Urbanisme: Miguel Nicolás Halabi Antón.
Diari Oficial de la Generalitat Valenciana


Sumari del DOGV 9100, del 04-06-2021 (2021/6240)

ACORD de 28 de maig de 2021, del Consell, de cessament i nomenament de vocals dels consells d'administració de les autoritats portuàries d'Alacant i València.
--------------------------------------------------------------------------------------------------------------------------------------------------------------

### Dades del document

Número de DOGV
:   9100

Data del DOGV
:   04-06-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/6240


Data del document
:   28-05-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * Alacant
    * instal·lació portuària

ACORD de 28 de maig de 2021, del Consell, de cessament i nomenament de vocals dels consells d'administració de les autoritats portuàries d'Alacant i València. [2021/6240]  
L'article 30 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, regula la composició del consell d'administració de les autoritats portuàries; i el Decret 167/2010, de 15 d'octubre, del Consell, concreta aquesta composició per a les autoritats portuàries d'Alacant, Castelló de la Plana i València.  
L'article 30.2 de la llei disposa que la designació i el cessament dels vocals dels consells d'administració de les autoritats portuàries hauran de fer-se necessàriament a proposta de les administracions públiques, i entitats i organismes representats; i que serà acordada per l'òrgan competent de la comunitat autònoma.  
L'Organisme Públic Ports de l'Estat ha formulat proposta per a la separació i designació dels seus representants en els consells d'administració de les autoritats portuàries d'Alacant i València.  
En conseqüència, d'acord amb l'article 17.b de la Llei 5/1983, de 30 de desembre, de la Generalitat, del Consell, a proposta del conseller de Política Territorial, Obres Públiques i Mobilitat, el Consell, amb la deliberació prèvia, en la reunió de 28 de maig de 2021,  
  
  
ACORDA  
  
Primer  
El cessament, amb efectes del dia de la publicació en el Diari Oficial de la Generalitat Valenciana, com a vocals en representació de l'Administració General de l'Estat, d'Ana Lope Carvajal en el Consell d'Administració de l'Autoritat Portuària d'Alacant, i de José Antonio Morillo-Velarde del Peso en el Consell d'Administració de l'Autoritat Portuària de València.  
  
Segon  
El nomenament, amb efectes de l'endemà de la publicació en el Diari Oficial de la Generalitat Valenciana, com a vocals en representació de l'Administració General de l'Estat, de José Antonio Segovia Arroyo en el Consell d'Administració de l'Autoritat Portuària d'Alacant, i de Pilar Parra Serrano en el Consell d'Administració de l'Autoritat Portuària de València.  
  
Alacant, 28 de maig de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9116, del 29-06-2021 (2021/7206)

RESOLUCIÓ de 25 de juny de 2021, de la Sotssecretaria de la Presidència, per la qual se cita a termini les persones interessades en el procediment especial per a la protecció dels drets fonamentals de la persona número 001/0000186/2021, que se segueix davant la Secció Quarta de la Sala Tercera Contenciosa Administrativa del Tribunal Suprem, a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9116

Data del DOGV
:   29-06-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7206


Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de juny de 2021, de la Sotssecretaria de la Presidència, per la qual se cita a termini les persones interessades en el procediment especial per a la protecció dels drets fonamentals de la persona número 001/0000186/2021, que se segueix davant la Secció Quarta de la Sala Tercera Contenciosa Administrativa del Tribunal Suprem, a comparéixer en la via jurisdiccional. [2021/7206]  
  
El Tribunal Suprem, Secció Quarta de la Sala Tercera Contenciosa Administrativa, ha ordenat la pràctica de citació a termini a les terceres persones interessades, relativa al recurs contenciós administratiu a què es fa referència en l'encapçalament, per la qual cosa es procedeix a la notificació mitjançant la publicació en el Diari Oficial de la Generalitat Valenciana.  
  
Persones interessades: persones afectades per la interposició del recurs.  
Assumpte: recurs contenciós administratiu interposat contra el Decret 15/2020, de 30 d'octubre, del president de la Generalitat, pel qual s'adopten mesures temporals i excepcionals a la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma.  
  
Referència del tribunal: procediment especial per a la protecció dels drets fonamentals de la persona núm. 001/0000186/2021, Secció Quarta de la Sala Tercera Contenciosa Administrativa del Tribunal Suprem.  
  
Recurrent: Curro Nicolau Castellanos  
  
D'acord amb el que preveu l'article 116.2 de la Llei 29/1998, de 13 de juliol, reguladora de la jurisdicció contenciosa administrativa, s'acorda remetre al tribunal l'expedient de referència i citar a termini les persones interessades en el procediment descrit, a fi que puguen comparéixer en la via jurisdiccional en el termini de cinc dies, si ho estimen convenient.  
  
València, 25 de juny de 2021.- El sotssecretari, p. d. (R 12.02.2016 del president de la Generalitat; DOGV 7722): Emili Josep Sampio Morales.
Diari Oficial de la Generalitat Valenciana


Sumari del DOGV 9198, del 20-10-2021 (2021/9907)

RESOLUCIÓ de 29 de setembre de 2021, de la Universitat Jaume I, per la qual es nomenen professors i professores titulars d'universitat.
---------------------------------------------------------------------------------------------------------------------------------------

### Dades del document

Número de DOGV
:   9198

Data del DOGV
:   20-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/9907


Data del document
:   29-09-2021

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 29 de setembre de 2021, de la Universitat Jaume I, per la qual es nomenen professors i professores titulars d'universitat. [2021/9907]  
Vistes les propostes formulades per les comissions nomenades per a jutjar els concursos d'accés, convocats per la Resolució de la Universitat Jaume I d'11 de juny de 2021 (BOE 17.06.2021), per a la provisió de places de professorat titular d'universitat, i havent complit els requisits establits en les bases de la convocatòria.  
Aquest rectorat, fent ús de les atribucions conferides per l'article 20.1 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, i altres disposicions concordants, ha resolt aprovar els expedients dels referits concursos i, en virtut d'això nomenar professors i professores titulars d'universitat les persones relacionades en l'annex adjunt.  
  
Castelló de la Plana, 29 de setembre de 2021. La rectora, p. c. d. (R 12.06.2018; DOGV 14.06.2018), el vicerector d'Ordenació Acadèmica i Professorat: José Joaquín Gual Arnau.  
   
  
ANNEX  
  
Nom Àrea de coneixement Departament  
Amparo Soler Domínguez Economia Financera i Comptabilitat Finances i Comptabilitat  
Juan Carlos Fandos Roig Comercialització i Investigació de Mercats Administració d'Empreses i Màrqueting  
Rosa María Rodríguez Artola Comercialització i Investigació de Mercats Administració d'Empreses i Màrqueting  
Vicente Tortosa Edo Comercialització i Investigació de Mercats Administració d'Empreses i Màrqueting
Diari Oficial de la Generalitat Valenciana


Sumari del DOGV 9227, del 01-12-2021 (2021/11111)

Informació pública de l'admissió a tràmit de la sol·licitud d'arrendament d'espais en el recinte aeroportuari amb la finalitat de crear un magatzem de depòsit temporal (MDT).
------------------------------------------------------------------------------------------------------------------------------------------------------------------------------

### Dades del document

Número de DOGV
:   9227

Data del DOGV
:   01-12-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11655


Organisme emissor
:   Aeroport de Castelló, SL

Tipus de document
:   Anunci

Informació pública de l'admissió a tràmit de la sol·licitud d'arrendament d'espais en el recinte aeroportuari amb la finalitat de crear un magatzem de depòsit temporal (MDT). [2021/11782]  
Aeroport de Castelló, SL (AEROCAS), mitjançant un acord adoptat per la seua Comissió Executiva celebrada el passat dia 4 de novembre de 2021 ha aprovat admetre a tràmit la sol·licitud presentada per Ias Handling, per a l'arrendament d'espais al recinte aeroportuari amb la finalitat de crear un magatzem de depòsit temporal (MDT).  
De conformitat amb el que s'estableix en les normes d'AEROCAS «Normes que regeixen per a la formalització de contractes de contingut patrimonial», que qualsevol interessat pot consultar en el web de la societat, s'inicia el procediment que s'hi preveu amb la publicació d'aquest anunci, perquè qualsevol persona que hi estiga interessada puga formular la seua sol·licitud alternativa.  
Aquest anunci es publicarà també en el web d'AEROCAS i en la plataforma de contractació del sector públic   
(https://contrataciondelestado.es).  
Aquest expedient AC/PAT/003/21 es tramita d'acord amb el que es disposa en l'article 2.4 de la Llei 14/2003, de 10 d'abril, de patrimoni de la Generalitat Valenciana (DOGV 11 abril 2003), i amb les «Normes que regeixen per a la formalització de contractes de contingut patrimonial».  
La memòria presentada per l'empresa Ias Handling, podrà consultar-se en la seu d'AEROCAS, carrretera CV-13, km. 2,4. 12170 Benlloc (Castelló), en horari de 09.00 a 13.30 hores (pot sol·licitar-se cita prèvia en el telèfon 607 33 92 01 o a través de l'adreça de correu electrònic tklnuvkxud@bqsatyc.gsb).  
Les proposicions alternatives de les persones interessades podran presentar-se, en el termini de trenta dies hàbils comptats a partir de l'endemà de la publicació d'aquest anunci, de manera presencial o en la seu electrònica d'AEROCAS, de conformitat amb el que es disposa en els articles 14 i 16 de la Llei 39/2015, d'1 d'octubre, del procediment administratiu comú de les administracions públiques.  
  
Benlloc, 9 de novembre de 2021.- La directora general d'AEROCAS: Blanca Marín Ferreiro.
Diari Oficial de la Generalitat Valenciana


Sumari del DOGV 9078, del 07-05-2021 (2021/4099)

Notificació de la sentència dictada en el procediment ordinari número 420/2020.
-------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4099


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 420/2020. [2021/4099]  
En aquest procediment seguit a instàncies de la procuradora Josefa Emilia Hernández, en representació de Prapaporn Wonggsrichoo, contra Patrimonios Valencianos, SA, s'ha dictat sentència:  
  
Procediment: ordinari número 420/20.  
Resolució dictada:  
Jutjat on els interessats poden tindre coneixement del contingut íntegre de la resolució:  
Jutjat de Primera Instància número 2 de Benidorm (Alacant).  
Passeig dels Tolls, s/n  
03892, Benidorm (Alacant)  
Recurs que s'hi pot interposar: apel·lació, dins del termini de 20 dies comptador a partir de l'endemà de la notificació.  
I, atés que es desconeix el parador del demandat, Patrimonios Valencianos, SA, expedisc aquest edicte perquè li valga de notificació en deguda forma, d'acord amb el que preveu la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
  
Benidorm, 14 d'abril de 2021. La lletrada de l'Administració de justícia: María Engracia Román Ivorra.
Diari Oficial de la Generalitat Valenciana


Sumari del DOGV 9042, del 16-03-2021 (2021/2375)

Bases especifiques de la convocatòria del procés selectiu per a cobrir una plaça de tècnic o tècnica superiors en informàtica.
------------------------------------------------------------------------------------------------------------------------------

### Dades del document

Número de DOGV
:   9042

Data del DOGV
:   16-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2375


Data del document
:   03-03-2021

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * concurs administratiu

Bases especifiques de la convocatòria del procés selectiu per a cobrir una plaça de tècnic o tècnica superiors en informàtica. [2021/2375]  
La Junta de Govern Local de l'Ajuntament de Petrer, en la sessió celebrada el dia 18 de febrer de 2021, va aprovar les bases específiques que regiran la convocatòria d'oposició lliure per a cobrir una plaça de tècnic o tècnica superiors en informàtica (NJU 1243), classificada en l'escala d'administració especial, grup A, subgrup A1.  
La convocatòria es regirà per les bases generals publicades en el BOP d'Alacant núm. 17, de 27 de gener de 2021, i per les bases específiques, totes a la disposició de les persones interessades en l'Oficina d'Informació de l'Ajuntament i en la pàgina web municipal (www.petrer.es).  
El termini de presentació de sol·licituds serà de vint dies hàbils a comptar de l'endemà de la publicació de l'anunci-extracte en el Boletín Oficial del Estado.  
  
Petrer, 3 de març de 2021.- L'alcaldessa: Irene Navarro Díaz.
Diari Oficial de la Generalitat Valenciana


Sumari del DOGV 9184, del 29-09-2021 (2021/9056)

Notificació de la sentència dictada en el judici verbal número 733/2020.
------------------------------------------------------------------------

### Dades del document

Número de DOGV
:   9184

Data del DOGV
:   29-09-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/9056


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 733/2020. [2021/9056]  
N.I.G.: 46259-12-2-8202-3319175.  
Procediment: judici verbal (250.2) [VRB] - 733/2020- 3X.  
Demandant: Ramón Pla Martí.  
Procurador: Rafael Francisco Alario Mont.  
Demandats: Vilma Valencia Rivas, Sandra Jimena Cárdenas i Alejandro Cárdenas Valencia.  
Jo, Joaquín Silva Bernardo, lletrat de l'Administració de justícia, faig constar que en aquest procediment de judici verbal (250.2) [VRB] - número 733/2020, seguit a instàncies de Ramón Pla Martí, contra Vilma Valencia Rivas, Sandra Jimena Cárdenas i Alejandro Cárdenas Valencia, s'ha dictat la Sentència número 96/2021, en data 21 d'abril de 2021.  
  
D'acord amb la Instrucció 6/12 de la Secretaria General de l'Administració de Justícia, queden les actuacions a l'oficina judicial a la disposició dels interessats.  
El termini per a recórrer contra la resolució dictada en les actuacions és de 20 dies, comptador a partir de l'endemà de la notificació, per a la qual cosa l'interessat ha de depositar la quantitat de 50 euros en el compte de depòsits i consignacions d'aquest jutjat, excepte en el supòsit en què l'interessat tinga reconegut el dret d'assistència jurídica gratuïta.  
Les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
I, atés que es desconeix el parador de Vilma Valencia Rivas, Sandra Jimena Cárdenas i Alejandro Cárdenas Valencia, expedisc aquest edicte perquè els valga de notificació en deguda forma.  
  
València, 17 de maig de 2021.-El lletrat de l'Administració de justícia: Joaquín Silva Bernardo.
Diari Oficial de la Generalitat Valenciana


Sumari del DOGV 9048, del 25-03-2021 (2021/2795)

Convocatòria del procés selectiu per a la provisió en propietat de dues places de tècnic o tècnica d'administració general.
---------------------------------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2795


Data del document
:   17-02-2021

Organisme emissor
:   Ajuntament d'Almassora

Tipus de document
:   Anunci

Descriptors 

:   * Almassora
    * concurs administratiu

Convocatòria del procés selectiu per a la provisió en propietat de dues places de tècnic o tècnica d'administració general. [2021/2795]  
En el Butlletí Oficial de la Província de Castelló número 143, de 28 de novembre de 2020, s'han publicat les bases que han de regir la convocatòria per a cobrir en propietat dues places de tècnic o tècnica en administració general, pertanyents en l'escala d'administració general, subescala tècnica, mitjançant el sistema de concurs oposició, per torn lliure.  
Aquestes bases van ser rectificades en els termes publicats en el Butlletí Oficial de la Província de Castelló número 14, de 2 de febrer de 2021.  
En data 16 de febrer de 2021, en el Boletín Oficial del Estado número 40, es publica l'extracte de la convocatòria.  
De conformitat amb la base cinquena de les que regeixen la convocatòria, el termini de presentació de sol·licituds serà de vint dies hàbils a comptar de l'endemà de la publicació en el Diari Oficial de la Generalitat Valenciana.  
Els successius anuncis referents a aquesta convocatòria, quan siguen procedents de conformitat amb les bases, es faran públics en el Butlletí Oficial de la Província de Castelló i al tauler d'edictes municipal.  
  
Almassora, 17 de febrer de 2021.- L'alcaldessa: Mercedes Gali Alfonso.
Diari Oficial de la Generalitat Valenciana


Sumari del DOGV 9110, del 18-06-2021 (2021/6215)

RESOLUCIÓ de 31 de maig de 2021, de la Universitat d'Alacant, per la qual es declara el mes d'agost inhàbil.
------------------------------------------------------------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6215


Data del document
:   31-05-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 31 de maig de 2021, de la Universitat d'Alacant, per la qual es declara el mes d'agost inhàbil. [2021/6215]  
Comprovades les necessitats administratives d'aquesta Universitat d'Alacant durant el mes d'agost de 2021.  
En ús de les potestats i funcions conferides pels Estatuts de la Universitat d'Alacant, aprovats per Decret 25/2012, de 3 de febrer, del Consell de la Generalitat Valenciana, i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril.  
I en ús de les facultats referents a l'autonomia que atribueix l'article 2 del mateix cos legal, resolc:  
Declarar inhàbil el mes d'agost del 2021 a l'efecte del còmput de terminis administratius a excepció dels terminis de les convocatòries, recursos i procediments ja publicats amb anterioritat o en marxa (en els quals no conste declarada la inhabilitat d'aquest mes) i dels procediments que puguen produir caducitat.  
En els casos en què el mes d'agost es declara inhàbil, els terminis s'interrompran el dia 1 d'agost de 2021 i el còmput es reiniciarà l'1 de setembre del mateix any.   
  
Contra aquesta resolució, que esgota la via administrativa, podrà interposar-se recurs potestatiu de reposició en el termini d'un mes, comptador a partir de l'endemà de la notificació o publicació, davant del mateix òrgan que va dictar la resolució, o bé interposar directament recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors des de l'endemà de la notificació.   
  
Alacant, 31 de maig de 2021.- La rectora: Amparo Navarro Faure.